Liiga-kauden arvosanat: tässä ovat TOP 5 -puolustajat | SuomiKiekko
Liiga-kauden arvosanat: tässä ovat TOP 5 -puolustajat
Liigan kausi päättyi murheellisesti ja ennenaikaisesti jo runkosarjaan koronaviruksen pilattua kaiken ihmisten terveydestä lähtien. Vaikka kauden varsinainen huipennus jäi saamatta, on nyt aika jakaa pyyhkeitä runkosarjassa onnistuneille pelaajille.
Tässä artikkelissa listaamme liigakauden viisi odotukset ylittänyttä puolustajaa.
Ruotsalainen pelasi Lukossa kaikki ottelut, vaikka kuormitus oli iso – peliaikakeskiarvo 22.43 oli Liigan pakeista toiseksi suurin heti SaiPan jättäneen Robin Salon jälkeen. Pressin perustilastot näyttivät tynkäkauden jälkeen lukemia 8+21=29 (+20). Ei moittimista.
4. Elmeri Eronen, HPK
Useamman TPS-kauden jälkeen maisemia vaihtanut Eronen löysi Kerhossa heti pelillisen kotinsa iskettyään sekä maali-, syöttö että piste-ennätyksen uuteen uskoon. Ne ovat nyt mallia 9+23=32. Eronen ei välttämättä loistanut puolustavassa puolustamisessa, mutta tämä selittyi toisaalta osaksi hyökkäysvoittoisella pelitavalla. Sitä oli ilo seurata.
Kalteva ei varsinaisesti mässäillyt tehoilla (5+13=18), mutta hän tuntui olevan aina oikeassa paikassa oikeaan aikaan. Pelaaja sai kauden aikana yllättävän paljon rapaa niskaan, vaikka siihen ei ollut tarvetta. Kalteva keräsi ”talven” 56 ottelussa peräti 61 plusmerkintää. Se on sekopäisen kova määrä. Kun miinuksia kertyi 30, oli tehotilasto kaikkiaan +31.
Kauden 42 ottelussa ennätystehonsa 4+31=35 (+7) paiskoneesta pakista kasvoi Liigan parhaimpia kokonaisvaltaisimpia ja nokkelimpia kiekollisia puolustajia. Kemiläinen on nyt myös potentiaalinen maajoukkue-ehdokas tapahtumasta toiseen. Tuskin monikaan olisi arvannut, minkälainen pelimies puolustajasta kasvaa Tappara-vuosien aikana. Kaudella 2016-17 alkanut aika kirvesrinnoissa päättynee nyt.
1. Matt Caito, KooKoo
KooKoon kultahankinta Caito oli ylivertainen kiekonkäsittelijä ja maalipaikkojen rakentaja, ja jatkuva pelote ylivoimassa. Tehot 8+35=43 ja +19 kertovat sen, että epäkohtia on vaikeaa löytää. Jenkki luuti nuo tilastot vajaan 23 minuutin peliaikakeskiarvolla. Caito kohtasi siis väistämättä vastustajien parhaita.
Press Robin
Edellinen artikkeliNHL palaamassa aikaisintaan toukokuussa? Viranomaisten lausunto veti kiekolta maton alta
Seuraava artikkeliMaisema vaihtuu! Kaksi entistä Liiga-tähteä vapaille markkinoille